**Protokoll fra regionsting Region Nord 2018**

Tid: Lørdag 2. juni 2018 kl.11.00 - 1300

Sted: Øvre Lysthus, Universitetet i Tromsø

Tilstede: Manar Kalaaji (TSU), Øystein Skogvold (TSI), Silje Skrovset (TBEK), Dana Meknas (tidligere forbundsstyremedlem med oppfølgingsansvar for region nord og kleder av valgkomiteen), Geir Ivar Olsen(Varden), Eirik Vaaja (forbundsstyremedlem region nord), Svein Kjetil Finstad (Griffen), Ulf Christensen (leder Region Nord) og Anita Lervik (nestleder Region Nord)

**1. Godkjenne de fremmøtte representantene.**

*Samtlige representanter fra klubbene ble godkjent. Griffen BK og TSU har to stemmer.*

**2. Godkjenne innkalling, saksliste og forretningsorden.**

**Vedtak:** *Godkjent*

**3. Velge dirigent, referent, samt to representanter til å underskrive protokollen.**

**Vedtak:**

* *dirigent: Ulf Christensen*
* *referent: Anita Lervik*
* *protokollunderskrivere: Geir Ivar Olsen og Manar Kalaaji*

**4. Behandle regionstyrets beretning.**

**Vedtak:** *Tinget tar styrets beretning til etterretning.*

Kommentarer under saksbehandlingen:

Barents Winter Game (BWG) samlinger: to årsklasser bør inviteres, 03 og 04. Dette vil være positivt for årene som kommer.

BWG: er det fastsatt noen frist for påmelding til 2019? Husk at det kan søke penger hos Barentssekreteriatet og YOuth. Region Nord bør gi en tilbakemelding til BWG - styret hvorfor turneringen i Harstad i fjor måtte avlyses.

**5. Behandle regnskap for regionen i revidert stand.**

Merknad fra styreleder: Regnskapet viser et underskudd på kr. 44 924,-. Mesteparten av underskuddet skyldes regnskapstekniske forhold. Regningen fra NBBF for NTC i Arendal og Kongsberg i 2017 på 30 000 kr ble belastes budsjett i desember, mens innbetalingen fra foreldre/deltagere ble bokført januar 2018. Resten av underskuddet skyldes fraktkostnader fra Oslo på 3mot3 utstyret Region Nord disponerer for NBBF.

**Vedtak:** *Tinget godkjente regnskapet for 2017.*

**6. Saker**

6.1 Påmelding til regionserie og 1M 2018/2019:

Følgende klubber stiller med lag:

Bardu: U16 og U13 (byserie)

Griffen: 3 lag til 1M (U19, senior og junior, 1 lag til eldre (RS) og 1 til yngre (Byserie)

TSU: 2 lag til 1M

TSI: 1 lag (avklares ved studiestart til høsten)

Narvik: 1 lag 1M?

6.2 Forslag til årshjul 2018/2019

**Vedtak:** *Godkjennes med følgende endringer: Barents Games samling i september og i november, samt uttak i januar (slik det står i retningslinjene). Klubbledermøte arrangeres i september.*

*Klubbene oppfordres til å si fra om sine aktivitet minst 1 måned før møtet. TSU ønsker å avholde regiondommerkurs.*

*Med hensyn til engasjement av trener(e) for Barents Games og SPU bes regionstyret ta dette opp på første styremøte. Utlysningen bør sendes ut så snart som mulig.*

6.3 Forslag til lovendringer

**Vedtak:** *Endringene godtas slik de fremkommer i sakspapirene. Saken tas opp til ny behandling på tinget våren 2019, hvor det vurderes endring av valgperioden for styret. En mulighet er at alle velges for 2 år av gangen, men slik at halvparten er på valg hvert år.*

**7. Fastsette kontingent.**

**Vedtak:** *ingen endring i kontingent.*

Det er et ønske fra klubbene at faktura kommer tidlig høst og tidlig vår.

**8. Behandle budsjett for regionen (se vedlegg).**

**Vedtak:** *Behandling av**budsjett utsettes til et ekstraordinært ting, som blir samtidig med klubbledermøte i september*.

Konkrete innspill:

Trenere BWG og SPU: det fastsettes et honorar for hver aktivitet på et bestemt beløp. Husk at for beløpet på 10 000 eller lavere slipper man skatt - regionen må bare rapportere det i henhold til gjeldende regler..

For SPU går egenandel (150 kr) direkte til klubben, mot at klubben ikke krever dekning av halleie fra regionen.

Tinget kunne ønske seg mere spesifikke poster, slik at ikke alt fremkommer som samleposter.

**9. Valg**

**Vedtak:** *Valgkomiteen presenterte sin innstilling til nytt styre.* *Tinget vedtok valgkomiteens innstilling i sin helhet og følgende kandidater ble valgt:*

*Styreleder: Ulf Christensen (Tromsø Storm Ungdom) 1 år*

*Nestleder: Anita Lervik (Tromsø Storm Ungdom) 2 år*

*Styremedlemmer:*

*Musa Anderssen (Bardu Basketballklubb)*

 *Monica Kvaal (Tromsø Storm Ungdom)*

*Adam Finstad (Griffen Basketballklubb)*

 *Kristin Åberg (Tromsø Storm Ungdom)*

 *Simen Alexander Samuelsen (Tromsø Storm) 2 år*

*Vara: Amanda Spry Hansen (Griffen Basketballklubb)*

*Valgkomite blir presentert på ekstraordinært ting i september.*

Geir Ivar Olsen Manar Kajaali Anita Lervik

protokollunderskriver protokollunderskriver referent